Λουκάνικα με πιπεριές και κρεμμύδι
Κάτι σαν hot dog είναι αυτό το εξαίσιο φαγητό, που σερβίρεται εκτός από το Μαρόκο και στην Αλγερία, τη Λιβύη και την Τυνησία.
4 πικάντικα χωριάτικα λουκάνικα της αρεσκείας µας, 1 πράσινη πιπεριά, σε λεπτές λωρίδες, 1 κόκκινη πιπεριά, σε λεπτές λωρίδες, 1 µεγάλο κρεµµύδι ξερό, σε ροδέλες, 2 κουτ. σούπας ελαιόλαδο, 2 στρογγυλά µαροκινά ψωµιά ή πίτες για σουβλάκι, για το σερβίρισµα, αλάτι και φρεσκοτριµµένο µαύρο πιπέρι
Για να φτιάξουμε λουκάνικα με πιπεριές και κρεμμύδι, αρχικά τρυπάµε τα λουκάνικα µε ένα πιρούνι.Στη συνέχεια τα ψήνουµε στα κάρβουνα, γυρίζοντάς τα συχνά για 8-10 λεπτά ή µέχρι να γίνουν. Εναλλακτικά, ψήνουµε τα λουκάνικα στο γκριλ του φούρνου ή σε µια γκριλιέρα.Ζεσταίνουµε το ελαιόλαδο σε ένα τηγάνι που τοποθετούµε πάνω στην ψησταριά (ή στο µάτι της κουζίνας).Προσθέτουµε τις πιπεριές, το κρεµµύδι και σοτάρουµε σε µέτρια φωτιά, ανακατεύοντας συχνά για περίπου 10 λεπτά ή µέχρι να µαλακώσουν. Αν το κρεµµύδι αρχίσει να καίγεται, χαµηλώνουµε τη φωτιά ή µετακινούµε το τηγάνι σε άλλο σηµείο της ψησταριάς που να µην είναι τόσο ζεστό.Καρυκεύουµε µε αλάτι και φρεσκοτριµµένο µαύρο πιπέρι.Αν σερβίρουµε τα λουκάνικα µε στρογγυλό µαροκινό ψωµί, το κόβουµε σε τέταρτα.Τοποθετούµε τα λουκάνικα και µια γενναία ποσότητα από το µείγµα µε τις πιπεριές και το κρεµµύδι µέσα στο ψωµί. Εναλλακτικά, τα τυλίγουµε στις πίτες. Μπορούµε, επίσης, να σερβίρουµε τα λουκάνικα σε πιάτα µε τα λαχανικά και το ψωµί στο πλάι.
Κρεμμύδι,Λουκάνικα,Πιπεριές,BBQ